**Kroppens Teologi: Gruppearbeid 1**

Les tekstene og svar på spørsmålene.

Første tekst er fra Første Mosebok, helt i begynnelsen av bibelen. Den beskriver skapelsen:

*Og Gud skapte mennesket i sitt bilde, i Guds bilde skapte han det, som mann og kvinne skapte han dem. … Herren Gud [lot] en dyp søvn komme over mannen. Mens han sov, tok han et ribbein og fylte igjen med kjøtt. Av ribbeinet Herren Gud hadde tatt fra mannen, bygde han en kvinne, og han førte henne til mannen. Da sa mannen: «Nå er det bein av mine bein, og kjøtt av mitt kjøtt. Hun skal kalles kvinne, for av mannen er hun tatt.»* ***Derfor skal mannen forlate sin far og sin mor og holde fast ved sin kvinne, og de to skal være én kropp****. Begge var nakne, både mannen og kvinnen, og de skammet seg ikke for hverandre. (1 Mos. 1.27, 2.15-25)*

Den andre teksten er fra et brev Apostel Paulus skrev til en av de første kristne menighetene. Legg merke til at han siterer fra Første Mosebok (som var skrevet flere hundre år tidligere):

*Dere menn, elsk konene deres, slik Kristus elsket kirken og ga seg selv for den, ... På samme måte skal altså mennene elske sine koner som sin egen kropp. Den som elsker sin kone, elsker seg selv. Ingen har noen gang hatet sin egen kropp. Nei, man gir kroppen næring og pleier den på samme måte som Kristus gjør med kirken. ….* ***Derfor skal mannen forlate far og mor og holde fast ved sin kvinne, og de to skal være én kropp.*** *Dette er et stort mysterium; jeg tenker på Kristus og kirken. (Ef. 5. 25-32)*

1. Hvem var skapt i Guds bilde? Mannen, kvinnen, eller begge?
2. Hva tror du det betyr at Gud skapte mennesket i sitt bilde?
3. Hva tror du det betyr at mannen og kvinnen skulle være «én kropp»?
4. Forholdet mellom mann og kone i teksten til Paulus skal illustrere noe (være et bilde av noe). Hva er det? Hvem er det mannen representerer? Hvem er det kvinnen representerer?